《晚眺》
宋代·卫宗武

一碧秋万顷，了无云翳侵。
远山醒病眼，澄水莹尘襟。
雁落浮寒渚，乌栖认旧林。
临流小盘薄，飞镜挂危岑。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。